钦定古今图书集成/历象汇编/庶征典/第060卷 > 《观象玩占》 > 《廉贞日时之风》
## 钦定古今图书集成/历象汇编/庶征典/第060卷 > 《观象玩占》 > 《廉贞日时之风》

风从廉贞上来，清和条畅，有贵人庆贺燕乐。又曰：“有
长者千里来相庆贺。”若带刑杀，或昏冥寒惨，则因而
生怒。又曰：“有相辨怨之事。”

贪狼上来，有人争财。一曰：有客来求其财物。

宽大上来，有迁官、召命贵客酒食宴乐。一曰：有以财
物来求好。

公正上来，贵客人有事相问。一曰有报仇怨者；
奸邪上来，有人上符文召发事，不则有奸人设计相
绐。

阴贼上来，有贼欲劫窃，不带刑杀无害。